
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 36
                                                              26 februarie 2026
privind însuşirea raportului de evaluare a unui imobil – teren, aprobarea prețului de pornire la licitație pentru vânzarea acestuia, a modalității de plată a prețului şi a documentației de vânzare
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.356/10.11.2025 şi la Consiliul Local Sighișoara cu nr. 37.699/02.12.2025, de referatul de aprobare, înregistrat cu nr. 35.357/10.11.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local al Municipiului Sighișoara nr. 17/31.01.2023 privind însușirea unei propuneri de cumpărare a unui teren aflat în proprietatea privată a Municipiului                              Sighișoara și aprobarea inițierii vânzării acestuia prin licitație publică, pentru terenul intravilan, în suprafață de 75 mp., situat în municipiul Sighișoara, județul Mureș, înscris în C.F. nr. 58090 Sighișoara, sub nr. cad. 58090, provenit din C.F. 3449 A+130, cu categoria de folosință curți - construcții, situat în Sighișoara, strada Ana Ipătescu, fără număr;

Având în vedere Raportul de evaluare întocmit de ing. Moldovan Tudor, expert evaluator – membru titular ANEVAR, înregistrat la Municipiul Sighișoara cu nr. 32.359/14.10.2025, pentru estimarea valorii de piață, în vederea vânzării imobilului – teren, având categoria de folosință curți - construcții, în suprafață de 75 mp., situat în Sighișoara, strada Ana Ipătescu, fără număr, județul Mureș, înscris în C.F. nr. 58090, sub nr. cad. 58090, provenit din C.F. 3449 A+130, potrivit căruia valoarea de piață a proprietății imobiliare este de 2.991 lei;

Ținând cont că, în patrimoniul Municipiului Sighișoara, imobilul – teren pentru care s-a aprobat inițierea vânzării prin licitație publică, conform Hotărârii Consiliului Local al Municipiului Sighișoara nr. 17/31.01.2023, este înscris ca mijloc fix aparținând domeniului privat, sub nr. de inventar 5.2.046, având o valoare de inventar de 6.509,27 lei;

Dat fiind faptul că, în urma comparării valorii de piață determinate prin Raportul de evaluare nr. 32.359/14.10.2025, întocmit de ing. Moldovan Tudor, expert evaluator – membru titular ANEVAR, în cuantum de 2.991 lei, cu valoarea de inventar a bunului înscris în evidențele contabile ale Municipiului Sighișoara, sub nr. de inventar 5.2.046, în cuantum de 6.509,27 lei, rezultă că valoarea mai mare o reprezintă cea de inventar;
Având în vedere prevederile art. 18 pct. B din Capitolul V – Metodologia vânzării prin licitație publică deschisă din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, coroborate cu prevederile art. 363 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, și dat fiind că, urmare a comparării prețului de piață determinat prin raportul de evaluare cu valoarea de inventar, se constată că valoarea mai mare o reprezintă valoarea de inventar în cazul imobilului – teren intravilan, iar prețul de vânzare va fi stabilit prin adăugarea cheltuielilor ocazionate de întocmirea raportului de evaluare;

Având în vedere valoarea înscrisă în Factura nr. 2.556/15.10.2025, reprezentând serviciile de evaluare, emisă de Moldovan Tudor P.F.A.;

Având în vedere prevederile Hotărârii Consiliului Local Sighișoara nr. 27/27.02.2025 privind constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108, art. 354, art. 355 și art. 363 din aceasta;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere Raportul de specialitate al Compartimentului Administrarea Domeniului Public și Privat, înregistrat cu nr. 35.358/10.11.2025, prin care se propune însuşirea raportului de evaluare a unui imobil – teren, aprobarea prețului de pornire la licitație pentru vânzarea acestuia, a modalității de plată a prețului şi a documentației de vânzare;

Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare;

           H O T Ă R Ă Ș T E:

Art. 1. Se însușește Raportul de evaluare întocmit de ing. Moldovan Tudor, expert evaluator –membru titular ANEVAR, înregistrat la Municipiul Sighișoara cu nr. 32.359/14.10.2025, pentru stabilirea prețului de piață a imobilului – teren, având categoria de folosință curți - construcții, în suprafață de 75 mp., situat în Sighișoara, strada Ana Ipătescu, fără număr, județul Mureș, înscris în C.F. nr. 58090, sub nr. cad. 58090, provenit din C.F. 3449 A+130, conform Anexei nr. 1 la prezenta hotărâre.

Art. 2. Se aprobă prețul de pornire al licitației publice pentru vânzarea imobilului – teren, situat în municipiul Sighișoara, strada Ana Ipătescu, fără număr, județul Mureș, înscris în C.F. nr. 58090, sub nr. cad. 58090, provenit din C.F. 3449 A+130, având categoria de folosință curți - construcții, în suprafață de 75 mp., la valoarea de 7.009,27 lei, care cuprinde valoarea de inventar de 6.509,27 lei și cheltuielile ocazionate de întocmirea raportului de evaluare, în sumă de 500 lei, conform Facturii nr. 2.556/15.10.2025, emisă de Moldovan Tudor P.F.A., potrivit prevederilor art. 18 lit. B, pct. V din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, coroborat cu dispozițiile art. 363 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. 
Art. 3. Se aprobă plata integrală ca modalitate de plată a prețului de vânzare al imobilului – teren, astfel cum va fi stabilit în urma licitației.

Art. 4. Se aprobă documentația de vânzare prin licitație publică a imobilului – teren situat în municipiul Sighișoara, strada Ana Ipătescu, fără număr, județul Mureș, înscris în C.F. nr. 58090, sub nr. cad. 58090, provenit din C.F. 3449 A+130, având categoria de folosință curți - construcții, în suprafață de 75 mp., compusă din: Caiet de sarcini și Instrucțiuni pentru ofertanți, regăsite în anexele nr. 2.1., respectiv nr. 2.2. la prezenta hotărâre.

Art. 5. Vânzarea propriu - zisă a imobilului, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, va fi perfectată prin act autentic la un birou notarial public. 

Art. 6. Cheltuielile generate de încheierea actelor notariale, precum şi de înscrierile şi notările în cartea funciară cad în sarcina exclusivă a cumpărătorului.

Art. 7. Se mandatează Primarul Municipiului Sighișoara, domnul Ioan - Iulian Sîrbu, să semneze contractul de vânzare - cumpărare în formă autentică.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Şef, Compartimentul Administrarea Domeniului Public Privat – Direcţia Arhitect Şef, Compartimentul Buget, Contabilitate, Salarizare – Direcția Economică și Serviciul Impozite, Taxe şi Executare Creanţe – Direcția Economică din cadrul Municipiului Sighişoara.

Art. 9.  Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel  
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

